《海西庵东偏小院梁伯烈榜曰藏山伯烈二年不归矣》
清代·林旭

端坐能穷万物妍，江波日日看洄旋。信知丈室维摩诘，得傍瓜庐焦孝然。

贤守早亡唯远客，山僧深闭自安眠。枇杷千树真过我，来值繁霜十月天。

作者简介：（1875—1898）清福建侯官人，字暾谷，号晚翠。光绪十九年举人。任内阁中书。倡闽学会，又助康有为开保国会。百日维新间，与谭嗣同等四人以四品卿衔入军机，参与新政。政变起，被捕遇害。为戊戌六君子之一。有《晚翠轩诗集》。